
	Názov vyučovacieho predmetu
	MECHANIKA

	Počet vyučovacích hodín v ročníkoch
	0 + 66 + 0 + 0 = 66 hodín 

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	37 Doprava, pošty a telekomunikácie

	Názov ŠkVP
	Technika a prevádzka dopravy

	Študijný odbor
	3765 M technika a prevádzka dopravy

	Stupeň vzdelania
	úplne stredné odborné vzdelanie 

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 01.09.2025 počnúc 1. ročníkom



Charakteristika vyučovacieho predmetu

Učivo vyučovacieho predmetu mechanika poskytuje žiakom základné poznatky zo statiky, pružnosti a pevnosti, kde žiaci získavajú spojitosť vedy a techniky. Cieľom predmetu je aplikovať a realizovať základné výpočty zo statiky, pružnosti a pevnosti. Žiaci sa naučia riešiť technické výpočty pre rôzne druhy namáhania, dimenzovať strojové súčiastky, a budú vedieť aplikovať teoretické vedomostí do praxe a logicky myslieť. Predmet mechanika je veľmi úzko previazaný s predmetmi časti strojov, technická grafika a cvičenia z časti strojov. Daný predmet je teoretického charakteru, v rámci vyučovacieho predmetu sa používajú rôzne vyučovacie stratégie, výkladové, demonštračné metódy, problémové vyučovanie a metódy na rozvoj tvorivých schopností. Na dosiahnutie výchovno-vzdelávacích cieľov sa používajú frontálne a individuálne formy vyučovania, projektové úlohy sa riešia individuálnou alebo skupinovou formou vyučovania. Pre názornosť sa využíva didaktická technika, grafický program a učebné pomôcky pre posilnenie predstavivosti a pochopenia vzájomnej interakcie. Pri diagnostikovaní a klasifikácii využívame formatívne slovné a sumatívne písomné hodnotenie. Do obsahu sú zaradené aj prvky environmentálnej výchovy, eliminácie znečisťovania životného prostredia a zásady bezpečnosti práce. Učivo sa prednáša a vysvetľuje v teoretických učebniach.


	Rámcový rozpis učiva
2. ročník 	66 hodín spolu
Úvod do mechaniky	3 hodiny
Rozdelenie mechaniky	
Newtonove pohybové zákony	
Statika 	2 hodiny
Statika	
Sila a jej určenie	
Sústava síl v rovine	
Rovinná silová sústava pôsobiaca na jednej vektorovej priamke	4 hodiny
Rovinná silová sústava pôsobiaca na jednej vektorovej priamke	
Riešenie úloh na rovinnú silovú sústavu pôsobiacu na jednej vektorovej priamke	
Rovinná silová sústava so spoločným pôsobiskom	6 hodín
Rovinná silová sústava so spoločným pôsobiskom	
Riešenie úloh na rovinnú silovú sústavu so spoločným pôsobiskom	
Všeobecná rovinná silová sústava 	8 hodín
Všeobecná rovinná silová sústava	
Riešenie úloh na všeobecnú rovinnú silovú sústavu	
Pružnosť a pevnosť	6 hodín
Pružnosť a pevnosť	
Napätie	
Základné druhy namáhania	
Dovolené napätie, miera bezpečnosti, priebeh zaťaženia	
Namáhanie na ťah a tlak	9 hodín
Namáhanie na ťah	
Riešenie úloh na namáhanie na ťah	
Namáhanie na tlak	
Riešenie úloh na namáhanie na tlak	
Tlak na stykových plochách	4 hodiny
 Tlak na stykových plochách	
Riešenie úloh na otlačenie	
Namáhanie na strih	6 hodín
Namáhanie na strih	
 Riešenie úloh na namáhanie strihom	
Namáhanie na krut	6 hodín
Namáhanie na krut	
Riešenie úloh na namáhanie krútením	
Namáhanie na ohyb	12 hodín
Namáhanie na ohyb	
Druhy nosníkov a spôsob ich zaťaženia	
Riešenie úloh na namáhanie na ohyb	


Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.

Vzdelávací plán schvaľuje predmetová komisia a prerokuje pedagogická rada.

